**Ministru kabineta rīkojuma projekta “Par nekustamā īpašuma Jersikas ielā 19A, Rīgā, iegādi Zāļu valsts aģentūras vajadzībām” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekts “Par nekustamā īpašuma Jersikas ielā 19A, Rīgā, iegādi Zāļu valsts aģentūras vajadzībām” (turpmāk – Rīkojuma projekts)atbilstoši likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8. panta sestajai daļai paredz atļaut Veselības ministrijai no zemes īpašniekiem pirkt nekustamo īpašumu (zemi), uz kura atrodas Zāļu valsts aģentūras būvju īpašums. Nekustamais īpašums ir nepieciešams Zāļu valsts aģentūrai Farmācijas likuma 10.pantā noteikto funkciju un Ministru kabineta 31.07.2012. noteikumu Nr. 537 “Zāļu valsts aģentūras nolikums” 4. punktā noteikto uzdevumu izpildei, kā arī, lai ievērotu zemes un uz tās esošo būvju nedalāmības principu un īstenotu zemes un uz tās esošo būvju kā vienota kopuma pārvaldīšanu. Nekustamais īpašums atsavināms Latvijas valstij Veselības ministrijas personā. Atbilstoši *Oficiālo publikāciju un tiesiskās informācijas likuma* 7. panta trešajai daļai Rīkojuma projekts stājas spēkā tā parakstīšanas brīdī. |

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts pamatojoties uz:Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8. panta sesto daļu;Civillikuma 968. pantu;Likuma “Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” [14. panta](http://likumi.lv/ta/id/75530#p14) otro daļu;Farmācijas likuma 10. pantu;Ministru kabineta 31.07.2012. noteikumu Nr. 537 “Zāļu valsts aģentūras nolikums” 4. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nekustamā īpašuma (būvju īpašuma) (nekustamā īpašuma kadastra numurs 0100 544 0005) Jersikas ielā 15, Rīgā, LV-1003 (turpmāk – Būvju īpašums) īpašuma tiesības ir nostiprinātas Zāļu valsts aģentūrai (Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījumā Nr.15009). Būvju īpašums ir patstāvīgs nekustamais īpašums, kas kalpo Zāļu valsts aģentūrai Farmācijas likuma 10.pantā, Ministru kabineta 31.07.2012. noteikumos Nr. 537 “Zāļu valsts aģentūras nolikums” un citos normatīvie aktos deleģēto valsts uzdevumu nodrošināšanai. Būvju īpašums sastāv no piecām būvēm (būvju kadastra numurs 01000442005001, 0100 044 0039 008, 0100 044 0039 009, 0100040041012 un 01000442010001). Būvju īpašuma daļa: divas palīgceltnes (būves kadastra apzīmējums Nr.0100 044 0039 008 un 0100 044 0039 009 (turpmāk abas kopā – Palīgceltnes) atrodas uz fiziskām personām piederoša nekustamā īpašuma (nekustamā īpašuma kadastra Nr.01000440136) – zemes vienības (zemes vienības kadastra apzīmējums 01000440135) 773 m2 platībā, Jersikas ielā 19A, Rīgā (turpmāk – Zemesgabals). Šīs būves vēsturiski jau ir atradušās uz Zemesgabala. Zemesgabals ar 11.12.2019. zemesgrāmatas tiesneša lēmumu ir nostiprināts Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījumā Nr.100000595799 trīs vienādās daļās zemes īpašnieku kopīpašumā (katram 1/3 Zemesgabala daļa) (turpmāk- visi kopā – Zemes īpašnieki).Zemesgabals nav apgrūtināts ar lietu vai ķīlas tiesībām un ar tām saistītajām aizlieguma atzīmēm.Starp Zemes īpašniekiem un Zāļu valsts aģentūru nav noslēgts nomas līgums par Zemesgabala nomu.Zemes īpašnieki ir izteikuši Zāļu valsts aģentūrai piedāvājumu iegādāties Zemesgabalu par tā iegādes vērtību 32’500 EUR (trīsdesmit divi tūkstoši pieci simti *euro*) apmērā.Zāļu valsts aģentūra ar Zemes īpašnieku pilnvaroto personu ir vienojušies, ka, lai būtu iespējams noteikt Zemesgabala iegādes vērtību, ir nepieciešams zināt Zemesgabala aktuālo tirgus vērtību, veicot Zemesgabala novērtēšanu. SIA “AN birojs” sertificēts nekustamā īpašuma vērtētājs Andris Pūtelis (LĪVA vērtētāju sertifikācijas biroja izsniegtais īpašumu vērtētāja profesionālās kvalifikācijas sertifikāts Nr.130) ir veicis Zemesgabala novērtēšanu, 12.03.2020. noteica Zemesgabala patieso vērtību 25’000,00 EUR (divdesmit pieci tūkstoši *euro*) apmērā. Pēc Zemesgabala novērtēšanas, pēdējā Zemesgabala īpašnieku (23.03.2020.) piedāvātā Zemesgabala iegādes vērtība ir vienāda ar 25’000,00 EUR (divdesmit pieci tūkstoši *euro*), tā sakrīt ar minēto nekustamā īpašuma vērtētāja noteikto Zemesgabala patieso vērtību.Gadījumā, ja Zemesgabals netiks nopirkts, Zemesgabala īpašnieki ir apņēmušies noslēgt ar Zāļu valsts aģentūru Zemesgabala nomas līgumu par Zemesgabala atlīdzības lietošanu. Atbilstoši Zemes īpašnieku pilnvarotā pārstāvja sniegtajai informācijai- nomas maksa par Zemesgabala lietošanu varētu tikt noteikta ne mazāka par 6% no Zemesgabala kadastrālā novērtējuma gadā. Ievērojot 2020. gada datus (Zemesgabala kadastrālā vērtība 01.01.2020. ir 13’307,00 EUR), Zemesgabala nomas maksa varētu tikt noteikta ne mazāka par 798,42 EUR gadā.Pēc Zemesgabala iegādes valsts īpašumā – summa par Zemesgabala izmantošanu sastāvētu tikai no par Zemesgabalu maksājamā nekustamā īpašuma nodokļa (attiecībā par 2020. gadu tas ir 1,5% gadā no Zemesgabala kadastrālās vērtības, jeb 199,61 EUR gadā).Izvērtējot aprēķinus par ilgtermiņa Zemesgabala nomu, secināms, ka valstij ir finansiāls ieguvums no Zemesgabala iegūšanas valsts īpašumā, bez tam, atbilstoši Civillikuma 968.pantam, tiktu veicināts zemes un ēkas nedalāmības princips, īstenota zemes un ēkas vienota pārvaldīšana.Tas nozīmē, ka, iegādājoties Zemesgabalu īpašumā, nebūtu jāmaksā regulāra nomas maksa zemes īpašniekiem, bet, ik gadu būtu jāmaksā nekustamā īpašuma nodoklis par Zemesgabalu. Nekustamā īpašuma nodokļa par Zemesgabalu vērtība gadā ir gandrīz četras reizes zemāka par iespējamo Zemesgabala nomas maksu gadā (salīdzinot augstākminētos datus attiecībā par 2020. gadu).Atbilstoši likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8. panta sestajai daļai, valstij piekrītošā zeme ierakstāma zemesgrāmatā uz valsts vārda Veselības ministrijas personā.Uz Zemesgabala esošo būvju īpašumu (ēkas) pārvietot uz citu vietu nav iespējams. Zemes īpašniekam piederošais Zemesgabals ir nepieciešams šo būvju apsaimniekošanai un uzturēšanai. Nekustamā īpašuma atsavināšana sabiedrības vajadzībām var notikt, vienojoties par labprātīgu nekustamā īpašuma atsavināšanu. Zemes īpašnieki ir piedāvājuši zemes pirkumu valstij, jo tai ir pirmpirkuma tiesības.Lai ievērotu zemes un ēkas nedalāmības principu, īstenotu zemes un ēkas vienotu pārvaldīšanu un būvju īpašuma lietderīgu un efektīvu apsaimniekošanu, Zemesgabals atbilstoši likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestajai daļai ir atsavināms valstij Veselības ministrijas personā un, nododams Zāļu valsts aģentūrai apsaimniekošanā un pārvaldīšanā.Rīkojuma projekts paredz atļaut Latvijas Republikas Veselības ministrijai pirkt – Zāļu valsts aģentūras vajadzībām nekustamo īpašumu Jersikas ielā iegādāties nekustamo īpašumu Jersikas ielā 19A, Rīgā, kadastra Nr.0100 044 0136, , par 25’000,00 EUR (divdesmit pieci tūkstoši *euro*), iegādi veicot no Zāļu valsts aģentūras līdzekļiem, ierakstot šo nekustamo īpašumu zemesgrāmatā uz valsts vārda Veselības ministrijas personā. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija un Zāļu valsts aģentūra. |
| 4. | Cita informācija | Aģentūra ir budžeta nefinansēta iestāde un Veselības ministrijas budžetā tā netiks atspoguļota. Saskaņā ar Ministru kabineta 2012. gada 31. jūlija noteikumu Nr. 537 “Zāļu valsts aģentūras nolikums” 5.2. apakšpunktu Aģentūrai ir tiesības iekasēt maksu par sniegtajiem maksas pakalpojumiem Ministru kabineta noteiktajā apmērā.Ministru kabineta 2019.gada 4.oktobra rīkojumā Nr.480 „Par Zāļu valsts aģentūras 2020.gada budžeta apstiprināšanu” apstiprināti 2020. gada budžeta ieņēmumi 4’958’865,00 *euro* apmērā un izdevumi 5’575’179,00 *euro* apmērā (tai skaitā izdevumu finansēšanai novirzot maksas pakalpojumu un citu pašu ieņēmumu naudas līdzekļu atlikumu uz 2020. gada 1. janvāri 616’314,00 *euro* apmērā).Izdevumi par nekustamā īpašuma iegādi un nostiprināšanu zemesgrāmatā (neskaitot izdevumus par notariāli apliecināta nostiprinājuma lūguma par valsts Veselības ministrijas personā īpašuma tiesību uz Zemesgabalu nostiprināšanu zemesgrāmatā sagatavošanu) ir 25’514,23 *euro* apmērā (EKK 5214), kas sevī ietver:1. nekustamā īpašuma Jersikas ielā 19A, Rīgā, kadastra numurs 0100 044 0136, iegādes vērtība – 25’000,00 *euro*;
2. valsts nodeva par īpašuma tiesību nostiprināšanu uz nekustamo īpašumu Jersikas ielā 19A, Rīgā, kadastra numurs 0100 044 0136 – 500,00 *euro*;
3. kancelejas nodeva par jaunas tiesības nostiprināšanu zemesgrāmatā - 14,23 *euro*.

Visi izdevumi, par nekustamā īpašuma iegādi un īpašuma tiesību nostiprināšanu zemesgrāmatā un uzturēšanu, tiks segti no Zāļu valsts aģentūras budžeta līdzekļiem. |

|  |
| --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz atsavināmā nekustamā īpašuma īpašnieku. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts nodots sabiedriskai apspriešanai Veselības ministrijas mājas lapā, norādot sanāksmes datumu un vietu.Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami arī Ministru kabineta mājas lapā sadaļā *Tiesību aktu projekti.* |
| 2. | Sabiedrības līdzdalība projekta izstrādē | Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, Zāļu valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav. |

Veselības ministre I. Viņķele

Vīza: Valsts sekretāre D. Mūrmane-Umbraško